《南甸漫述》
明代·金节

野烧平原别有天，腾阳遥望亦凄然。山当睥睨迎征盖，路绕荒芜起暮烟。

几队材官仍戏马，数家禾黍更连阡。朔风多少离人思，总为边陲旅梦牵。

作者简介：金节，字持甫。南海人。明穆宗隆庆四年（一五七〇）解元。明神宗万历五年（一五七七）进士。授官中秘。秩满，改南京户部员外郎。晋郎中。出为临安知府，有平寇功。累官至广西参政。罢政还，卒于家。有《吴粤草》、《缶鸣集》。清道光《广东通志》卷二八一有传。